A-ba-ni-bi

«A-ba-ni-bi» (hebraisk: א-ב-ני-בי, norsk: jeg) er en israelsk discolåt som vant Eurovision Song Contest 1978 for Israel. Sangen ble fremført av Izhar Cohen og gruppen Alphabeta og er komponert av Nurit Hirsh, mens Ehud Manor skrev teksten. Dette var Israels første seier i konkurransen, og sangen fikk en viss kommersiell suksess i Europa etter seieren. I Norge kom den imidlertid ikke inn på VG-lista.

 Eurovision Song Contest 
Den israelske finalen, Den hebraiske sang- og korfestivalen, ble arrangert i Jerusalem 11. februar 1978. Der vant Izhar Cohen og «A-ba-ni-bi» en hårfin seier med 66 poeng og ble dermed Israels bidrag til Eurovision Song Contest 1978. 

Den internasjonale finalen gikk av stabelen i Paris lørdag 22. april 1978. Der var «A-ba-ni-bi» det  ut på scenen av . I avstemningen tok det israelske bidraget raskt en klar ledelse og vant til slutt hele konkurransen med . Den norske juryen ga  til «A-ba-ni-bi».

Flere arabiske land sendte også konkurransen på fjernsyn. Da det israelske bidraget ble fremført, viste den jordanske kringkasteren i stedet et bilde av blomster. Da det i tillegg ble klart at Israel ville vinne, avbrøt jordansk tv hele sendingen under påskudd av at de hadde tekniske problemer. Dagen etter erklærte landets tv-kanal at andreplassen Belgia hadde vunnet.

 Teksten og tittelen 
Tittelen «A-ba-ni-bi» er et røverspråk, kalt b-språket på hebraisk. Røverspråket brukes av barn og går ut på at hver vokal eller diftong dupliseres med en b foran seg. I dette tilfellet er tittelen hentet fra det hebraiske ordet אני (ani), som betyr «jeg» på norsk. Formelen blir dermed: ani: a-(b+a)-ni-(b+i) = a-ba-ni-bi. 

Tittelen betyr dermed ganske enkelt «jeg». Og i teksten synger Cohen blant annet hvordan de som barn brukte språket til å si «jeg elsker deg», så de voksne ikke skulle forstå. 

 Listeplasseringer 
 Liste Høyesteplassering Ukerpå listen Inntredenpå listen , Flandern (Ultratop)6713. mai 1978 (IFOP)251521. april 1978  (Nationale Top 30)17527. mai 1978  (UK Singles Chart)20713. mai 1978  (Schweizer Hitparade)4713. mai 1978 (Sverigetopplistan)932. juni 1978 (Deutsche Offizielle Charts)2265. juni 1978  (Ö3 Austria Top 40)21415. juni 1978

 Referanser 



Kategori:Israelske sanger
Kategori:Sanger fra 1978
Kategori:Israels bidrag til Eurovision Song Contest